Varssavi Kaunite Kunstide Akadeemia

Varssavi Kaunite Kunstide Akadeemia (poola keeles Akademia Sztuk Pięknych w Warszawie) on Poola avalik kunstikõrgkool, mis asub Varssavis ning keskendub kujutavale kunstile ja tarbekunstile. Akadeemia peab oma ajaloo alguseks kahte kunstihariduse keskust: 18. sajandi teisel poolel tegutsenud Marcello Bacciarelli kuninglikku maalikooli (Malarni Królewską) ning 1904. aastal ühiskondliku algatusena asutatud Varssavi Kaunite Kunstide Kooli (Warszawska Szkoła Sztuk Pięknych). Riikliku kõrgkoolina tegutseb akadeemia alates 1923. aastast ning akadeemia staatuse sai 1932. aastal. Algusaastatel ei olnud koolil oma hoonet ning õppetöö toimus mitmes paigas üle linna. 1911. aastal alustati akadeemia jaoks eraldi hoone ehitamist arhitekt Alfons Gravier' projekti järgi. Hoone valmis Esimese maailmasõja alguseks. Akadeemia on olnud oluline Poola kunstihariduse keskus. Seal on õppinud ja õpetanud mitmed tuntud Poola kunstnikud, kes on mõjutanud riigi kunsti arengut. Tänapäeval õpetatakse akadeemias maali, skulptuuri, graafikat ja disaini ning see on üks Poola tähtsamaid kunstikõrgkoole. Viited Välislingid Koduleht